Στην πρόταση για έναρξη των μαθημάτων στις 9 το πρωί αναφέρθηκε εκ νέου ο Κώστας Γαβρόγλου, σημειώνοντας πως με το τωρινό σχολικό ωράριο «τα παιδιά υποφέρουν».

«Είναι μια σκέψη που έχουμε στο Υπουργείο, ως αποτέλεσμα επαφών με την επιστημονική κοινότητα που μελετά αυτά τα μηνύματα. Οι μελέτες επιβεβαιώνουν ότι τα παιδιά αποδίδουν με πολύ καλύτερο τρόπο, όταν αρχίζει αργότερα το σχολείο», ανέφερε ο υπουργός Παιδείας μιλώντας στον ΑΝΤ1, αναφορικά με την πρότασή του να αρχίζει το ωράριο μαθημάτων στις 9, αντί στις 08:15.

Εξηγώντας το σκεπτικό του πίσω από την πρόταση, ο Κ. Γαβρόγλου ανέφερε κάποια στιγμή πως τα παιδιά υποφέρουν με το ισχύον ωράριο μαθημάτων.

«Στα Δημοτικά θα το δούμε τι θα ισχύσει. Το σκεφτόμαστε για το Δημοτικό, γιατί και εκεί τα παιδιά υποφέρουν. Το θέμα είναι πώς είναι πιο αποδοτικό, θα δούμε τι είναι καλύτερο και τι όχι», είπε.

Ωστόσο ανέφερε πως «αυτό δεν θα έχει επίπτωση στο Γυμνάσιο και το Λύκειο. Υπάρχουν και σήμερα γονείς που αφήνουν πολύ νωρίς τα παιδιά τους στο σχολείο αυτό δεν θα αλλάξει. Πρέπει να δούμε ακριβώς πού και πως θα εφαρμοστεί τέτοιο μέτρο».

«Επίσης, αυτό θα βοηθήσει σημαντικά και τους μαθητές με ειδικές ανάγκες και τους γονείς τους, που ξυπνούν εξαιρετικά νωρίς το πρωί, προκειμένου να ετοιμαστούν τα παιδιά», πρόσθεσε.

«Το σκεπτόμαστε πολύ σοβαρά, διότι όχι μόνο στο Γυμνάσιο και το Λύκειο, αλλά και στο Δημοτικό, διότι κι εκεί υπάρχουν ζητήματα αναφορικά με την ώρα έναρξης των μαθημάτων. Επίσης, αυτό θα βοηθήσει σημαντικά και τους μαθητές με ειδικές ανάγκες και τους γονείς του, που ξυπνούν εξαιρετικά νωρίς το πρωί, προκειμένου να ετοιμαστούν τα παιδιά», σημείωσε ο Κώστας Γαβρόγλου.

Με πληροφορίες από ΑΝΤ1